KYK: Kaptein se boodskap toe vliegtuig vir baba terugdraai | Netwerk24
Die opname van 'n kaptein van Saudi Arabian Airlines (Saudia) wat vra om terug te draai kort na opstyging omdat 'n ma haar baba op die lughawe vergeet het, het 'n sosiale media-treffer geword.
Dit is nie aldag dat 'n vliegtuig terugdraai nie, maar verlede Saterdag het Vlug SV832, op pad van Jeddah na Koeala Loempoer in Maleisië, omgedraai nadat 'n vrou aan boord die kajuitpersoneel in kennis gestel het dat sy haar baba in die vertreksaal van die King Abdul Aziz-internasionale lughawe vergeet het.
Die SV832-vlug met 'n Boeing 787 (9) is agt uur lank, en sou minstens 200 passasiers aan boord gehad het, luidens flightradar24.com.
In die video-opname wat deels in Arabies is, kan die personeel in die lugverkeertoring om terug te draai is ongeloof in die stemme van die personeel op die grond duidelik.
Grondpersoneel: "Meneer, bevestig, jy draai terug na die hek?
(Kaptein antwoord in Arabies.)
Grondpersoneel: "Bevestig die rede asseblief."
Kaptein: "'n Passasier het haar baba in die terminaal vergeet en sy weier om met die vlug voort te gaan."
Grondpersoneel: "Goed, reg, sy het haar baba in die terminaal gelos . . . (praat verder in Arabies) . . . right."
Saudia Aircraft:SV832/DTE A-R12 JED/KUL ACFT RTND TO GATE DUE TO 01 PAX FORGET HER BABY AT THE TERMINAL.???????? pic.twitter.com/SzBrbSvx0f
— Aviation Expert (@AE_engineers) March 10, 2019
Meer oor: Saudi Arabian Airlines (Saudia) | Vliegtuig | Lugvervoer | Baba Vergeet
Vlug draai om toe ma baba op lughawe vergeet